Niobé (dcéra Tantala)

Niobé alebo Nioba alebo zastarano Niobe (starogr. Niobé, lat. Nioba alebo Niobe) bola tébska kráľovná, Tantalova dcéra, manželka kráľa Amfióna.

Mala sedem dcér a sedem synov. Keď obyvatelia Téb obetovali bohyni Léto, vyčítala im to a vyvyšovala sa nad bohyňu, vraj ona má 14 detí a Léto iba dve. Léto sa posťažovala na Niobu svojim deťom - Apolónovi a Artemide. Tí za trest zabili všetkých štrnásť Niobiných detí. Nioba od žiaľu skamenela a z očí jej vytekali dva nekonečné pramene sĺz. Jej manžel Amfión si od žiaľu prebodol mečom hruď.

Podľa Nioby je pomenovaný chemický prvok niób.

Postavy gréckej mytológie